|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 21.veljače, 2023.

**2. sjednica Odbora za konjogojstvo**

Održala se 21. veljače (utorak) 2023. godine s početkom u 11:00 sati u prostorijama Hrvatske poljoprivredne komore (Ulica grada Vukovara 78) kao i putem aplikacije ZOOM.

 Dnevni red:

**1.Usvajanje Zapisnika sa prethodne sjednice**

**2. Aktualna situacija u konjogojstvu**

**3. IAKS mjere ruralnog razvoja ( odluka o IZP broju)**

**4. Nacionalne potpore u konjogojstvu**

**5. Neoznačeni kopitari, VPG gospodarstva**

**6. Naređene mjere - bedrenica**

**7. Razno**

PRISUTNI:

Damir Jakšić, Hrvoje Grabić

Miško Šklempe, Zvonimir Dravinac, Dino Gelemanović, Mijo Latin, Slaven Kolarić, Dragan Solić, Bruno Kosar, Marko Erimović

MP: Ivo Grgić, Nidal Korabi, Mato Čačić

HPK: Ana Klobučar

1. **Usvajanje zapisnika sa prethodne sjednice**

Sa današnje sjednice moraju otići čvrsti i jasni stavovi prema MP.

Konjogojstvo i IZP koji obitavaju na prostorima su jako bitni za klimu i okoliš.

Na prvo sjednici se razgovaralo da treba raspisati nacrt mjera kako bi se složio jedan set mjera prema MP. Veliki problem je odnos sajam Gudovac - to je rak rana, traženo je od MP da se razgovara o tome, svi su u Gudovcu su nezadovoljni odnosom sajma prema stočarima. Naši stočari su samo pro forme, u lošim uvjetima na sajmu. Čak se govorilo da se ne ide na sajam. Ukoliko se stav prema stočarstvo od strane sajma ne promijeni onda bi zajednički stav trebao bit da se na sajam niti ni ne ide. Danas se ti zaključci trebaju donijeti.

Potrebno je nadopuniti članove odbora koji nisu na prvoj sjednici a biti će aktivni članovi, pet je novih članova.

1. **Aktualna situacija u konjogojstvu**

Pod točkom 4. prošlog zapisnika, svi koji se bave konjogojstvom sa mjerom 4.1.1. nema ni teoretske šanse da prođemo bodovni prag. Trebaju ciljano raspisati mjere za konjogojstvo, puno je šteta i od čagljeva i vukova. Sajam – razmatrano je da se ne ide prošle godine na otvaranju, kad je bilo loše vrijeme nitko od grada i županije nije došao pitati ima li kakve štete oko toga. To je nedopustivo. Sa županom je trebao biti sastanak, ali se nikad nije javio. Neka se UO Središnji savez uzgajivača konja hrvatski posavac izjasni hoće li se sudjelovati ili ne.

G. Dravinac – predložiti sajmu hodogram sa min. uvjetima na koje bi pristali za daljnje sudjelovanje mirnim putem. Jedno vrijeme je jedini prihod bio iz potpora, to se preraslo i sada je to podignuto na komercijalni nivo, trudi se i educira. Razgovarati sa sajmom o tome.

Ljudi sa lijepim grlima nemaju želje ići na sajam

G. Šklempe je prokomentirao da **oko tog problema se** **treba aktivirati MP , trebaju organizirati sastanak sa županom i vlasnicima sajma da se vidi što napraviti oko toga, na taj sastanak pozvati druge stočare i sve dogovoriti. Sastaviti dopis u vezi toga**..

G. Čačić je komentirao da je konjogojstvo uvijek imalo podršku u MP i sa ostalih strana , oni su uvijek zanemareni jer nije bilo problem pa nitko nije obraćao nitko pažnju. Samodostatnost je 4-5 %, mi konjsko meso ne jedemo pa je glavni izvozni proizvod. Što se tiče natječaja, govori se o tome da ide poseban samo za konje, do tada bi se radila anketa o potporama za konjogojce, bila je već, ali će se ponovit. Što se tiče sajma, bila su dva sastanka radi objekta i prostora, 3 mil. kn bi išlo da se uredi prostor za sajmove za rekonstrukcije.

Profesor Grgić je istaknuo da Odbori unutar HPK trebaju komunicirati, trebaju se ujediniti stočari a ne pojedinačno stalno dolaziti. Dakle treba biti generalan stav Komore i sa time ići prema MP, a ne stalno isti sastanci.

1. **IAKS mjere ruralnog razvoja**

Dobrobit čl. 173.- pojedine pasmine mogu druge ne.

Konjogojstvo svakako treba koristiti mjeru dobrobiti, kao i sportski konji. Toplokrvni i hladnokrvni će stagnirati a to nije dobro.

**Stav je da se konjogojstvo uvrsti u dobrobit životinja.**

G. Čačić - to nije u strateškom planu ali se može dodati. Dobrobit je namijenjena za intenzivnu proizvodnju koju konjogojstvo baš i nema. Slovenci imaju od ove godine da konj mora biti u boksu, da mora imat ograđen ispust, da mora 120 dana biti stalno vani, a ostale dane po dva sata, moraju imati koprološku pretragu na početku i kraju godine i za dobiju 50 eura po grlu. To je za konje za klanje.

U Lici postoji pašni sustav, a u kontinentalnom dijelu štalni sustav, pritisak je prema savezima da se da potpora za način držanja. Korištenje stelje kroz dobrobit.

**G. Čačić je dao prijedlog da jedan dio bude slovenski primjer za one koji nemaju pristup pašnjacima, a drugo za problem neuređivanja kopita. Trebale bi te dvije mjere ići jer je to uistinu za dobrobit životinja**.

Osvrnulo se na **čl. 101. stavak 3. - da se promijeni vremenska odrednica na: „od kad se desila viša sila“ (55 min)**, a ne 60 dana za nadomještanja .

Nejasan je stavak i potrebno je apelirati prema Agenciji da to bolje protumači što se tiče prijedloga da je potrebno 60 dana za nadomještanje stoke, a 10 dana za prijave istog. Mnogi su od Agencije doživjeli različito tumačenje istog stavka, potrebno to precizirati.

**Traži se ažurno izdavanje odluka o ZIP broju od strane Agencije. Poslati dopis Agenciji da nakon podnošenje prvotnog zahtjeva Agenciji, su dužni dostaviti potvrdnicu o broju ZIP a.**

Također puno je nelogičnosti za sustav krava – tele: uvrstit prvotelke simentalke obavezno, potrebna nova mjera za sustav krava tele, nova intervencija. Na sutrašnjem UO potrebno to prokomentirati

1. **Nacionalne potpore u konjogojstvu (za toplokrvne i hrvatskog teškog konja)**

Savez je dobio program uzgojnog programa za uzgojni tip uzgojni teški konj. Cilj je povećati brojno stanje populacije konja i ostalih pasmina konja, da se ima tovnog materijala za tržište.

**Odbor uputiti dopis MP da se nađu sredstva iz Nacionalnih potpora jer je to trenutno jedino moguće i da se pomogne uzgajivačima. Savez je to obećao uzgajivačima,**

Nepošteno je da se financira dvije državne ergele, a nemogućnost je naći novce za ovo.

G. Jakšić je na to obranio da to što je lipicanac nematerijalno kulturno dobro u i zaštićen od UNESC - a pa mora imati težinu. Što se tiče poticaja podržat ćemo odbor za konjogojstvo, oni dobivaju potporu kao ergela, a sve što se proda ide u proračun iz kojeg se financiraju.

1. **Neoznačeni kopitari – VPG gospodarstva**

Savezi ne mogu kontrolirati lutanje neoznačenih kopitara, vršiti pregled gospodarstva je u nadležnosti inspektora. Traži se od MP i inspektorata da odrede svoj posao, jer po medijima vrte negativne stvari za takve neodgovorne. Tu se stavlja negativna konotacija i traži se da se napravi reda. Bit će sastanak DIRH - a i u Popovači oko toga.

Pitanje je što nakon VPG, kad označimo konja, kako je moguće da se pojavi grlo od nikud, nakon što uđe u bazu, na to gospodarstvo treba otići nadzornik i saznati od kud na njemu to grlo.

Inspektori su vrlo ažurni kada treba pisati kaznu kada jedno grlo nema markicu, inspekcije tu moraju odraditi svoj posao kako treba.

1. **Naređene mjere - bedrenica**

Bedrenica koja se desila na Lonjskom polju, i dalje su konji pozitivni. cjepivo kojim se cijepljeni nije očito dobro, u petak će u Popovači biti sastanak jer stočari nemaju nikakve povratne informacije. Puno je nepoznanica u vezi toga. Na tom području je retencija, probila je na autocestu i sigurno se to proširilo na cijelo Lonjsko polje. Kad se dogovarao sastanak 38 grla je bilo uginulo. Treba reći ljudima šta ih čeka, ide se sa strepnjom kako će se završiti ova godina, jer je u jesen to krenulo, povuklo se u štalo, a sad je opet neizvjesno. Traži se Uprava za veterinarstvo i DIRH da se uključe i da daju način kako suzbijati tu bolest.

1. **Razno**

Neka komora pošalje dopis Ministarstvu gospodarstva za štete od vukova, to je veliki problem. Te se štete ne rješavaju, nikome nije ništa isplaćeno. Na takav način se niti vuk ne štiti i treba se uputiti da se te štete rješavaju i u razumnom roku.

**Hrvatske šume uzimaju pašnjake, kako zauzeti stav. Treba se boriti da pašnjaci ne budu pod šumarijom. Sva ta rješenja potpisuju tajnici od MP koje i dobro su upućeni u sve.**

**Traži se da se pošalje dopis oko toga.**

**Zaključci:**

* **MP treba organizirati sastanak sa županom i vlasnicima sajma u Gudovcu u vezi loših uvjeta, na taj sastanak pozvati druge stočare i sve dogovoriti – sastaviti dopis u vezi toga**
* **Uvrstiti konjogojstvo u dobrobit životinja**
* **Predložene mjere unutar dobrobiti: slovenski primjer za one koji nemaju pristup pašnjacima, a drugo za problem neuređivanja kopita**
* **čl. 101. stavak 3. - da se promijeni vremenska odrednica na: „od kad se desila viša sila“ (55 min), a ne 60 dana za nadomještanja - nejasan je stavak i potrebno je apelirati prema Agenciji da to bolje protumači**
* **Traži se ažurno izdavanje odluka o ZIP broju od strane Agencije. Poslati dopis Agenciji da nakon podnošenje prvotnog zahtjeva Agenciji, su dužni dostaviti potvrdnicu o broju ZIP a**
* **uputiti dopis MP da se nađu sredstva iz Nacionalnih potpora jer je to trenutno jedino moguće i da se pomogne uzgajivačima**
* **Treba se boriti da pašnjaci ne budu pod šumarijom - poslati dopis oko toga.**